Anexa nr. 1 la H.C.L. nr. 4 din 29.01.2026
Nr. înreg. ............../....................
(delegat)
CONTRACT DE DELEGARE
Nr. _______/___________

privind tratarea şi/sau eliminarea deşeurilor municipale nepericuloase
(sistem prin tarif)

I. Părţile contractante

U.A.T. comuna Budești cu sediul în comuna Budești, nr. 816, județul Maramureș, cod de înregistrare fiscala 3694667, cont nr. RO73TREZ43724840271XXXXX deschis la Trezoreria municipiului Sighetu Marmației, reprezentată prin primar Simion POP, în calitate de Delegatar,

şi

Operatorul SC RDE Harghita SRL , codul unic de înregistrare 6582234 , nr. înreg. O.R.C. J1994001157191, cu sediul principal în Odorheiu Secuiesc, Platoul Cekend, nr. 0, judeţul Harghita, reprezentată prin administratorii Jakab Levente și Bálint Lehel , pe de altă parte, în calitate de Delegat, au încheiat prezentul contract de delegare a gestiunii, 
au convenit să încheie prezentul contract de tratare şi/sau eliminare a deşeurilor municipale nepericuloase, cu respectarea următoarelor clauze:

II. Obiectul contractului

Art. 1. Delegatul asigură în favoarea delegatarului eliminarea, prin depozitare a reziduurilor rezultate de la instalaţiile de tratare a deşeurilor municipale provenite din comuna Budești la Depozitul Regional, situat pe Platoul Cekend, Odorheiu Secuiesc, județul Harghita.
III. Dispoziţii referitoare la preţul contractului, data şi locul plății
Art. 2. Tariful serviciilor de eliminare este stabilită în Anexa 1, anexa care face parte integrantă din prezentul contract. Factura se va emite pe baza notelor de cântar emise de către delegat care vor fi anexate facturii. 

Art. 3. Cantitatea lunară contractată de delegatar şi capacitatea de eliminare lunară pusă la dispoziţie de delegat este de aproximativ 88,44 tone. 

Art. 4 Factura pentru serviciile efectuate, se emite către SC GLOD-SAL SRL lunar de către delegat pe baza tipurilor și cantităților de deșeuri provenite din comuna Budești și pe baza tarifelor stabilite la Anexa nr. 1. Facturile reprezentând contravaloarea serviciilor prestate se emit până la data de 15 a lunii următoare celei în care prestația a fost efectuată şi se achită de către delegatar prin ordin de plată în termenul de scadență de 15 zile de la data emiterii facturii. 
Art. 5 Neachitarea facturii în termenul de scadență atrage penalităţi de întârziere. Neachitarea facturii de către utilizator în termen de 30 de zile de la data scadenței atrage penalităţi de întârziere stabilite conform reglementărilor legale în vigoare, după cum urmează:

a) penalitățile se datorează începând cu prima zi după data scadenței;

b) penalitățile sunt egale cu nivelul dobânzii datorate pentru neplata la termen a obligaţiilor bugetare;

c) valoarea totală a penalităților nu va depăși valoarea facturii şi se constituie în venit al operatorului. 
Art. 6 Delegatul are dreptul să refuze contractarea cu SC GLOD-SAL SRL căruia i s-a încredințat contractul de delegare pentru prestarea activității de salubrizare, ori dacă are încheiat deja contract în acest sens cu acesta, să suspende/rezilieze acest contract, în cazul în care operatorul care prestează activitatea de salubrizare are datorii scadente și neachitate față de delegate.
Art. 7 Dacă sumele datorate, inclusiv penalitățile, nu au fost achitate în 30 de zile calendaristice de la data scadenței, delegatul poate suspenda prestarea serviciilor (refuz de eliminare a deşeurilor), notificând în acest sens delegatarul, fără acordarea unui preaviz  și să solicite recuperarea debitelor în instanță sau prin execuție silită. 
Art. 8 Reluarea prestării serviciului se va face în termen de maximum 3 zile de la data efectuării plății sumelor neachitate pentru care s-a dispus suspendarea. Pe perioada suspendării serviciului de eliminare, calcularea penalităților nu se suspendă.

Art. 9 Preţul contractului se stabilește, se ajustează ori se modifică conform Ordinului Președintelui ANRSC 640/2022. Delegatul va propune periodic ajustarea tarifelor, la un interval de minimum 3 luni calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării. Tarifele de depozitare se pot ajuta sau modifica oricând pe parcursul anului. Serviciul de depozitare se prestează de către delegate la tarifele aprobate în lei/to. 
IV. Durata contractului

Art. 10 Prezentul Contract intră în vigoare la data de 01.02.2026 și este valabil până la data de 31.01.2027  Termenul astfel stabilit poate fi prelungit prin acordul expres, exprimat în scris al părţilor contractante.
V. Drepturile şi obligaţiile părţilor
Art. 11. Drepturile şi obligaţiile delegatului:

a) să încaseze sumele datorate de SC GLOD-SAL SRL pentru serviciile prestate;
b) să garanteze eliminarea deşeurilor;
c) să primească numai deșeurile solide cu condiţia ca acestea să se regăsească în lista deşeurilor nepericuloase acceptate spre eliminare, conform Autorizației Integrate de Mediu și conform Ord. nr. 95/2005;
d) să primească deșeurile însoțite de documentele necesare conform prevederilor legale;
e) dacă este cazul, să ceară analize de laborator de la SC GLOD-SAL SRL, ori de câte ori apar suspiciuni asupra compoziției deşeurilor. În caz de refuz din partea  SC GLOD-SAL SRL, Delegatul are dreptul să refuze primirea deşeurilor în incinta depozitului sau înainte de primire să trimită mostre de deşeuri în laboratoare de analiză de specialitate pentru efectuarea analizei, caz în care SC GLOD-SAL SRL va suporta toate cheltuielile acestei analize, prin achitarea acestor cheltuieli refacturate de Delegat, în termen de 5 zile de la data nefacturării;
f) dacă în urma controlului vizual apar îndoieli cu privire la respectarea cerinţelor pentru eliminare sau se constată că există diferențe între documentele însoțitoare şi deșeurile livrate, delegatul îşi rezervă dreptul de a refuza eliminarea deșeurile respective;
g) delegatul declară că este autorizat potrivit legii în vederea desfăşurării activităţii de eliminare a deşeurilor care fac obiectul prezentului contract; 

h) exclusivitatea prestării activităţilor de salubrizare, acordată în baza contractului de delegare a gestiunii;
i) ajustarea tarifului în raport cu evoluția generală a prețurilor și tarifelor din economie, respective corelarea nivelurilor tarifelor aprobate anterior, cu evoluția indicelui prețurilor de consum total pe economie comunicat de către Institutul Național de Statistică, pe baza metodologiei de calcul prevăzut de Ordinul Președintelui ANRSC nr. 640/2022;
j) să propună periodic ajustarea tarifelor, la un interval de minimum 3 luni calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării;

k) modificarea tarifului în situațiile în care intervin schimbări în structura costurilor și/sau modificări ale nivelului elementelor de cheltuieli care conduc la recalcularea tarifelor existente, determinate de modificări legislative, modificări ale cantităților programate și/sau creșteri ale elementelor de cheltuieli peste nivelul rezultat din aplicarea parametrului de ajustare, pe baza metodologiei de calcul prevăzut de Ordinul Președintelui ANRSC nr. 640/2022;
l) să suspende prestarea serviciilor care fac obiectul prezentului contract, în conformitate cu prevederile   art. 7 din prezentul contract;
m) să obțină de la autorităţile competente avizele, acordurile şi autorizațiile necesare prestării serviciului delegate;
m) să înregistreze toate reclamațiile şi sesizările delegatarului şi să ia măsurile care se impun în vederea rezolvării acestora în termenul prevăzut de lege;
n) să încheie contracte comerciale cu SC GLOD-SAL SRL cu care delegatarul are contract de delegare;
o) să furnizeze delegatarului informaţiile solicitate şi să asigure accesul la toate informaţiile necesare în vederea verificării şi evaluării funcționării şi dezvoltării serviciilor publice delegate în conformitate cu clauzele contractului de delegare şi cu prevederile legale în vigoare;
p) să fundamenteze şi să supună aprobării preturile/tarifele ce vor fi utilizate pentru serviciul/activitatea delegat/delegate;
r) la încetarea contractului de delegare a gestiunii din alte cauze decât termenul, forţa majoră, delegatul este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;
s) să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;
ș) să ia măsurile necesare privind igiena, siguranța la locul de muncă şi normele de protecţie a muncii; 

t) în cazul în care delegatul sesizează existenta sau posibilitatea existenței unei cauze de natură să conducă la imposibilitatea realizării activităţii ori serviciului public, va notifica de îndată acest fapt delegatarului și SC GLOD-SAL SRL cu care delegatarul are contract de delegare, în vederea luării măsurilor ce se impun pentru asigurarea continuităţii serviciul delegate; 
ț) să solicite în termene legale licența ANRSC pentru activitatea de eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuințelor provenite din comuna Budești.
Art. 12 Drepturile şi obligaţiile delegatarului:

a)  delegatarul are dreptul de a inspecta bunurile, activităţile şi serviciile publice delegate; de a verifica respectarea obligaţiilor asumate prin contract, cu notificarea prealabilă a delegatului  în condiţiile prevăzute în caietul de sarcini şi în regulamentul serviciului

b) să notifice părţilor interesate, la cerere, informaţii referitoare la încheierea prezentului contract de delegare. Delegatarul asigură delegatului că operatorii pe fluxul deșeurilor municipale din cadrul unității administrativ teritoriale a delegatarului vor încheia contract de prestări servicii cu delegatul cu tarifele stabilite prin prezentul contract, și vor transporta deșeurile municipale reziduale numai către depozitul operat de către delegat. Delegatarul asigură delegatului pe durata prezentului contract, că nu va încheia contract de delegare pentru activitatea de colectare separată și pentru activitatea de sortare a deşeurilor municipale din cadrul unității sale administrativ teritoriale cu operatori care au datorii scadente și neachitate față de delegat. Totodată, Delegatarul va asigura înserarea în contractele de delegare pentru activitatea de colectare separată și de sortare a deşeurilor municipale clauza potrivit căreia Delegatarul va avea dreptul de a rezilia contractul de delegare în situația în care operatorii înregistrează debite scadente și neachitate față de Delegat. În acest sens, Delegatul va comunica de îndată Delegatarului situația de încasări și plăți a operatorilor în cauză..

c) să nu îl tulbure pe delegat în exerciţiul drepturilor rezultate din prezentul contract de delegare

d) să nu modifice în mod unilateral contractul de delegare, în afară  de cazurile prevăzute expres de lege

e) să notifice delegatului apariţia oricăror împrejurări de natură să aducă atingere drepturilor acestuia

f) să păstreze, în condiţiile legii, confidențialitatea datelor şi informațiilor economico-financiare privind activitatea delegatului, altele decât cele de interes public

g) să aprobe prin hotărâre, nivelul tarifelor activităţilor de salubrizare solicitate de operator în termen de 35 zile de la data înregistrării cererii de aprobare a tarifelor;
h) să trimită spre eliminare numai deșeurile solide, cu conținut de substanță uscată peste 60%, cu  condiţia că acestea să se regăsească pe lista deşeurilor municipale nepericuloase acceptate spre eliminare conform Autorizației Integrate de Mediu și conform Ord. nr. 95/2005. sau altor reglementări în vigoare la data eliminării, respectiv:
	Cod deșeu
	Denumire deșeu


20 DEŞEURI MUNICIPALE ŞI ASIMILABILE DIN COMERŢ, INDUSTRIE, INSTITUŢII, INCLUSIV FRACŢIUNI COLECTATE SEPARAT
20 01 08 deşeuri biodegradabile de la bucătării şi cantine
20 01 41 deşeuri de la curățatul coșurilor
20 02 deşeuri din grădini şi parcuri (incluzând deşeuri din cimitire)
20 02 01 deşeuri biodegradabile
20 02 02 pământ şi pietre
20 02 03 alte deşeuri nebiodegradabile
20 03 alte deşeuri municipale
20 03 01 deşeuri municipale amestecate
20 03 03 deşeuri stradale
20 03 04 nămoluri din fosele septice
20 03 06 deşeuri de la curățarea canalizării

20 03 07 deșeuri voluminoase

17 DEŞEURI DIN CONSTRUCŢII ŞI DEMOLĂRI (INCLUSIV PĂMÂNT EXCAVAT DIN AMPLASAMENTE CONTAMINATE)
17 02 lemn, sticlă şi materiale plastice
17 02 01 lemn

17 02 03 materiale plastice

17 03 amestecuri bituminoase, gudron de huilă şi produse gudronate

17 03 02 asfalturi, altele decât cele specificate la 17 03 01

17 04 metale (inclusiv aliajele lor)

17 04 11 cabluri, altele decât cele specificate la 17 04 10

17 06 materiale izolante şi materiale de construcţie cu conţinut de azbest

17 06 04 materiale izolante, altele decât cele specificate la 17 06 01 şi 17 06 03

17 08 materiale de construcţie pe bază de ghips

17 08 02 materiale de construcţie pe bază de gips, altele decât cele specificate la 17 08

17 09 alte deşeuri de la construcţii şi demolări

17 09 04 amestecuri de deşeuri de la construcţii şi demolări, altele decât cele specificate la 17 09 01, 17 09 02 şi 17 09 03

19 12 12 alte deşeuri (inclusiv amestecuri de materiale) de la tratarea mecanică a deşeurilor, altele decât cele specificate la 19 12 11
i) să nu amestece deșeurile nepericuloase cu deşeuri din categoria periculoase, toxice sau explozive, care provin din procese tehnologice care fac obiectul unor tratamente speciale autorizate de direcțiile sanitar-veterinare sau de autorităţile de mediu

j) să asigure ca operatorul de colectarea separată și transportul separat al deșeurilor municipale cu care delegatarul încheie contract de delegare și delegatul va încheia contract comercial deține licență de transport și autorizație de mediu valabil precum și licență ANRSC.
VII. Forţa majoră

Art. 13 Niciuna din părţile contractante nu răspunde de neexecutarea la termen şi/sau de executarea necorespunzătoare, totală sau parțială, a oricărei obligaţii care îi revine în baza prezentului contract, dacă neexecutarea şi/sau executarea necorespunzătoare a obligației respective a fost cauzată de forţa majoră.

Art.14 Forţa majoră este un eveniment independent de voința părţilor, imprevizibil şi insurmontabil, apărut după încheierea contractului şi care împiedică părţile să îşi execute obligaţiile asumate.

Art. 15 Partea care invocă forţa majoră este obligată, dacă este posibil, să notifice cealaltă parte în termen de 5 zile de la producerea evenimentului şi să ia toate măsurile posibile în vederea limitării consecinţelor lui.

VIII. Încetarea contractului

8.1. Contractul de tratare şi/sau eliminare încetează de drept prin:

a) ajungerea la termen

b) prin rezilierea contractului în cazul nerespectării obligaţiilor contractuale, cu un preaviz de 30 zile.

IX. Litigii

9.1. În cazul în care rezolvarea neînțelegerilor ce decurg din contract, inclusiv a celor referitoare la validitatea, interpretarea, executarea ori desfiinţarea acestuia, nu este posibilă pe cale amiabilă, părţile se vor adresa instanțelor judecătoreşti competente de la sediul delegatului.

X. Clauze finale

11.1. Modificarea prezentului contract se face numai prin act adiţional încheiat între părţile contractante.

11.2. Prezentul contract reprezintă voința părţilor şi înlătură orice altă înţelegere dintre acestea anterioară încheierii lui.

11.3. Prezentul contract a fost încheiat într-un număr de 2 exemplare, câte un exemplar pentru fiecare parte, astăzi, ..................................., data semnării lui.

11.4. Prevederile prezentului contract se completează cu dispozițiile Codului civil şi cu cele ale Codului de procedură civilă, şi cu reglementările din domeniul salubrizării si a protecţiei mediului.

Anexa nr. 1. La CONTRACTUL de tratare şi/sau eliminare pentru deșeurile municipale nepericuloase
1. Preturi de eliminare finală pe tipuri de deşeuri :

	Denumire
	U.M.
	Preţ/U.M.

	Alte deşeuri (inclusiv amestecuri de materiale) de la tratarea mecanică a deşeurilor, altele decât cele specificate la 19 12 11 - Cod EWC 19 12 12
	T
	205,00 Ron

	Contribuția pentru economia circulară conf. Legea 175/2023
	T
	160 Ron


Tarifele de mai sus nu conțin TVA.

